EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera egin du Ega eta Urederra ibaietako kontserbazio bereziko eremuaren (KBE) gidaritza batzordearen eratze formalari buruz (10-22-PES-00104). Hona hemen Landa Garapeneko eta Ingurumeneko kontseilariak horretaz ematen dion informazioa:

Gidaritza batzordeak eratzeari buruzko aurreikuspenak errotik aldatu dira pandemia-egoeraren eboluzioaren ondorioz, uste baino gehiago luzatu baita, eta gero sortu den egoeraren ondorioz, Suspertze eta Erresilientzia Mekanismoaren funtsak aplikatzeko proposamen egokiak prestatu eta garatu beharra izan baita.

Biodibertsitatearen Zerbitzuak ezin du une honetan beste data bat eman; hala ere, jakinarazten du Ega eta Urederra Ibaietako kontserbazio bereziko eremuaren gidaritza batzordea izanen dela eratzen lehena, batzorde berrien artetik. Data jarri bezain laster deialdia eginen zaie batzordea osatu behar duten erakundeei. Zerbitzu honek uda baino lehen egin nahi luke bilera hori.

Iruñean, 2022ko apirilaren 25ean

Landa Garapeneko eta Ingurumeneko kontseilaria: Itziar Gómez López